Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Καζάνι που βράζει θυμίζει η κατάσταση που επικρατεί το τελευταίο διάστημα στο κέντρο φιλοξενίαςτου πρώην στρατοπέδου Αναγνωστοπούλου, σταΘεσσαλονίκης. Η αύξηση του αριθμού των προσφύγων που έχουν ενταχθεί στο κέντρο τον τελευταίο μήνα σε συνδυασμό με το επικίνδυνο μείγμα των διαφορετικών εθνικοτήτων που φιλοξενούνται εκεί καθιστούν το πρώην στρατόπεδο Αναγνωστοπούλου σε Μόρια της βόρειας Ελλάδας.Το βράδυ της Πέμπτης ξέσπασαν άγρια επεισόδια εντός του καταυλισμού. Περίπου στις 10:00 το βράδυ ξεκίνησε πετροπόλεμος μεταξύ δύο ομάδων των τριάντα ατόμων. Από τη μία πλευρά βρίσκονταν Κούρδοι πρόσφυγες από το Ιράκ και από την άλλη Αφγανοί, Αλγερινοί και Μαροκινοί. Ακολούθησαν μάχες σώμα με σώμα κατά τις οποίες ένας νεαρός δέχτηκε μαχαιριά στα πλευρά. Μεταφέρθηκε στο νοσοκομείο Γ. Γεννηματάς με ασθενοφόρο του. Λίγο αργότερα διακομίστηκε στο νοσοκομείο και η σύζυγός του εξαιτίας λιποθυμικού επεισοδίου.Οι Αφγανοί καταγγέλλουν ότι το τελευταίο διάστημα έχουν μεταφερθεί στο κέντρο φιλοξενίας αρκετοί Κούρδοι. Κάποιοι από αυτούς έχουν περάσει εντός του κέντρου με παράνομο τρόπο καθώς στερούνται εγγράφων νόμιμης παραμονής στη χώρα.Σύμφωνα με τους Αφγανούς, οι νεοεισερχόμενοι Κούρδοι του καταυλισμού επιδιώκουν να εκτοπίσουν οικογένειες Αφγανών από τα κοντέινέρ τους για να τα καταλάβουν οι ίδιοι. Οι Κούρδοι ισχυρίζονται ότι η άλλη πλευρά προκαλεί προβλήματα στο κέντρο και ότι οι περισσότεροι νεαροί από το Μαρόκο και την Αλγερία κάνουν χρήση ναρκωτικών και βγαίνουν εκτός ελέγχου.Χρειάστηκε να περάσει αρκετή ώρα και να παρέμβουν δύο διμοιρίες των ΜΑΤ και αστυνομικοί της ομάδας ΟΠΚΕ για να ηρεμήσουν τα πνεύματα. Οι δύο ομάδες αποτραβήχτηκαν στις περιοχές τους, όμως, δεν μπήκαν στα κοντέινερς. Για να μην εκτραχυνθεί εκ νέου η κατάσταση, μία διμοιρία της ΥΜΕΤ παρέμεινε στο εσωτερικό του κέντρου καθ’ όλη τη διάρκεια της νύχτας.Πηγή: thestival.gr